Ramaphosa: Apartheid wás misdaad teen die mensdom | Maroela Media
Pres. Cyril Ramaphosa het Donderdagmiddag gesê mense wat nie wil erken dat apartheid 'n misdaad teen die mensdom was nie, is struikelblokke in die weg van versoening in Suid-Afrika.
Ramaphosa het repliek gelewer op die parlementêre debat oor sy begrotingspos.
In sy toespraak, waarin hy baie Afrikaans gepraat het, het Ramaphosa heelwat na versoening verwys. Hy het gesê al verskil Suid-Afrikaners ook hoeveel van mekaar word hulle saamgebind deur 'n wil vir die land om te werk.
In hierdie verband het hy dr. Pieter Groenewald, leier van die VF Plus, gelyk gegee dat alle Suid-Afrikaners die land moet bou.
Met duidelike verwysing na die Grondwet het Ramaphosa gesê gelyke geleenthede in die hede kan nie bereik word sonder om die onregverdighede van die verlede te erken nie.
Met spesifieke verwysing na die DA-leier, Mmusi Maimane, het Ramaphosa gesê die narratief van wit bevoorregting en swart armoede skets nie net die prentjie van die verlede nie, maar ook die werklikheid van die hede.
Hy het verskeie struikelblokke in die weg van versoening geïdentifiseer. Die eerste is Suid-Afrikaners wat dink dis in die haak om die eertydse landsvlag rond te swaai en die eertydse volkslied te sing.
"'Die Stem' en die ou landsvlag is nie Afrikaner-simbole nie. Dit is simbole van onderdrukking," het Ramaphosa gesê.
Hy het gesê verdere struikelblokke is mense wat ontken dat apartheid 'n misdaad teen die mensdom was, en mense wat Suid-Afrikaners se waarde aan hul ras meet.
Die verwysing na mense wat nie wil erken dat apartheid 'n misdaad teen die mensdom was nie, is wyd geïnterpreteer as kritiek op die burgerregtegroep AfriForum.
Kallie Kriel, hoofamptenaar van AfriForum, het in reaksie gesê die probleem met die hele debat is dat dit so ongenuanseerd is.
As 'n mens nie apartheid wil gelyk stel met Nazisme nie, word jy as 'n apologeet vir apartheid uitgekryt. AfriForum se standpunt is duidelik dat die implementering van apartheid menswaardigheid aangetas het. Ons erken dat apartheid sleg was.
"Waarvan ons verskil, is dat alles wat mense deur harde werk tydens die apartheidsera bymekaar gemaak het, die opbrengs van misdaad is. Ook wil ons aanvoer dat diegene wat plaasmoorde se erns nie wil erken nie, en diegene wat onteiening sonder vergoeding aanstig, struikelblokke in die pad van versoening is. Ons sal voortgaan om 'n drukgroep teen onteiening te wees," het Kriel gesê.
Onder die regeering sit die helfde sonder werk lewe in vrees en word een vir een uit gemoor en almal skree rassis as iets nie volgens hulle loop nie.
Mnr. Ramaphosa apartheid was verkeerd en moes nooit gewees het nie, maar ek verskil met jou populistiese uitspraak dat dit ñ misdaad was. Op daardie stadium het die mense gedink dit is die regte ding om te doen al was dit verkeerd. Solank julle met hierdie slagoffer mentaliteit rondloop sal ons nie voortgaan en veral met versoening. Hou op om die heel tyd energie te mors op hierdie populistiese uitsprake en begin werk skep en dienste lewer. Kyk wat se swak rapporte het die anc geleide munisipaliteite gekry. Doen iets hieraan, misdaad, werkloosheid ens. en alles sal stadigaan regkom. Ongelukkig… Lees meer »
Waarom was daar apartheid in Suid afrika Is my eenjarige kind n rassis en moet gestraf word vir appartheid?
Gaan appartheid elke dag voor my kind se lewe gegooi word tot sy haar oe toemaak?
Nou wanneer stop Ramaposa die diskriminerende wette teen wit mense as hy dan so opreg is oor versoening ?